Și, adaugă el, uitarea se vede mai bine de exemplu în felul în care tindem să tratăm conflictele sub care debutează secolul XXI: „Această ușurință cu care ne-am convins că sîntem în război cu «islamofasciști», «extremiști» dintr-o cultură ciudată, care locuiesc într-un «Islamistan» îndepărtat, care ne urăsc (...) și vor să ne distrugă «stilul de viață» este un semn sigur că am uitat lecția secolului XX.” Un avertisment al lui Judt, care iată, la zece ani de la lansare (și la opt de la moartea autorului său) pare cel puțin la fel de actual dacă remarcăm zgomotul de fond care ne înconjoară precum că „deja războiul a început”.